|  |  |
| --- | --- |
| Osnovna škola Marije i Line, Umag | Grad Umag – Citta di Umago |
| **Scuola elementare „Marija i Lina“, Umago** | **Upravni odjel za opću upravu i društvene djelatnosti** |
| KLASA: 400-02/22-01/02 | G. Garibaldija 6, 52470 Umag-Umago, Hrvatska |
| URBROJ: 2105/05-15-01/23-6 |  |
| Umag, 24.4.2023. |  |

|  |  |
| --- | --- |
| PREDMET: | OBRAZLOŽENJE DRUGIH IZMJENA I DOPUNA FINANCIJSKOG PLANA ZA 2023. GODINU |

1. **IZVOR 1. OPĆI PRIHODI I PRIMICI – GRAD UMAG**

Predviđeno je povećanje planiranih prihoda i rashoda u ukupnom iznosu od 42.680,00 eura.

Planiran je porast troška plaće logopeda u ukupnom iznosu od 1.870,00 eura. Dogovorom Vlade RH i sindikata zaposlenih u javnim i državnim službama osnovica plaća se od 1. listopada 2022. godine povećala za 6 posto te povećava se za dodatnih dva posto od 1. travnja ove godine. Također je predviđeno povećanje iznosa božićnice i regresa s 1.500,00 na 1.750,00 kuna (232,27 eura) i dara za djecu sa 600,00 na 753,45 kuna (100,00 eura).

Iz gore navedenih razloga te zbog odlaska jednog zaposlenika u mirovinu (isplaćeni su otpremnina i neiskorišteni godišnji odmor za 2022. i 2023. godinu) i prebacivanja troška plaće za jednog kuhara na teret izvora *1. Opći prihodi i primici – Grad Umag,* predviđeno je povećanje troška plaće djelatnika u produženom boravku u ukupnom iznosu od 26.810,00 eura.

Otvorena je nova pozicija rashoda u ukupnom iznosu od 20.000,00 eura radi nabave novog kombi vozila za prijevoz učenika.

1. **IZVOR 1. OPĆI PRIHODI I PRIMICI – MINIMALNI STANDARD**

Izvršeno je usklađenje s Odlukom o kriterijima, mjerilima i načinu financiranja decentraliziranih funkcija osnovnog školstva za Grad Umag u 2023. godini te preraspodjela sredstava prema planiranim obvezama do kraja tekuće godine.

1. **IZVOR 4. PRIHODI ZA POSEBNE NAMJENE – PRIHODI KORISNIKA**

Predviđeno je smanjenje planiranih prihoda od toplog obroka u ukupnom iznosu od 99.400,00 eura te povećanje planiranih prihoda od produženog boravka u iznosu od 5.400,00 eura.

Odlukom o kriterijima i načinu financiranja, odnosno sufinanciranja troškova prehrane za učenike osnovnih škola za drugo polugodište školske godine 2022./2023., Ministarstvo znanosti i obrazovanja podmirivat će troškove financiranja, odnosno sufinanciranja prehrane svakog učenika osnovne škole uključenog u školsku prehranu u iznosu od 1,33 eura po danu (izvor *5. Pomoći – za proračunske korisnike*; aktivnost *Redovna djelatnost osnovnih škola*).

Odlukom o raspodjeli rezultata poslovanja za 2022. godinu utvrđen je višak vlastitih prihoda od toplog obroka za prijenos u sljedeću godinu u iznosu od 9.105,26 eura.

1. **IZVOR 5. POMOĆI – ZA PRORAČUNSKE KORISNIKE**
   1. **AKTIVNOST A100037 REDOVNA DJELATNOST OSNOVNIH ŠKOLA**

Otvorena je nova pozicija prihoda u planiranom iznosu od 120.000,00 eura (tekuća pomoć iz državnog proračuna radi pokrića troška toplog obroka za učenike). Odlukom o kriterijima i načinu financiranja, odnosno sufinanciranja troškova prehrane za učenike osnovnih škola za drugo polugodište školske godine 2022./2023., Ministarstvo znanosti i obrazovanja podmirivat će troškove financiranja, odnosno sufinanciranja prehrane svakog učenika osnovne škole uključenog u školsku prehranu u iznosu od 1,33 eura po danu. Gore navedeni iznos koristiti će se za kupovinu namirnica (86.000,00 eura) te podmirivanje troškova komunalnih usluga (opskrba vodom; 7.000,00 eura) i energije (električna energija, plin; 27.000,00 eura).

Odlukom o raspodjeli rezultata poslovanja za 2022. godinu utvrđen je višak prihoda u iznosu od 342,56 € temeljem dodjele sredstava školama od strane Ministarstva znanosti i obrazovanja za financiranje školskog pribora za učenike raseljene iz Ukrajine. Utvrđen je manjak prihoda u iznosu od 1.368,44 € uzrokovanog novonastalim troškovima sudskih sporova (u svezi isplate razlike plaće zbog ne-uvećanja osnovice za izračun plaće za 6 % u periodu od prosinca 2015. do siječnja 2017. godine).

* 1. **AKTIVNOST A100048 NATJECANJA UČENIKA I ŽUPANIJSKA STRUČNA VIJEĆA**

Odlukom o raspodjeli rezultata poslovanja za 2022. godinu utvrđen je višak prihoda u iznosu od 722,40 € namijenjen pokriću troškova županijskih stručnih vijeća i županijskih natjecanja.

1. **IZVOR 5. POMOĆ KORISNICIMA – EU PROGRAMI**
   1. **TEKUĆI PROJEKT T100067 ERASMUS + LET'S ALL GO TO THE THEATRE OF EUROPEAN DREAMS**

Odlukom o raspodjeli rezultata poslovanja za 2022. godinu utvrđen je višak vlastitih prihoda za prijenos u sljedeću godinu u iznosu od 5.440,18 eura temeljem tekućeg projekta ''Erasmus + Let's ALL go to the Theatre of European Dreams'' koji traje 3 godine i završava dana 5. lipnja 2024. godine.

1. **IZVOR 5. POMOĆ ZA PRORAČUNSKE KORISNIKE – DRŽAVNA RIZNICA**

Predviđeno je povećanje prihoda i rashoda prema planiranim obvezama do kraja tekuće godine. Dogovorom Vlade RH i sindikata zaposlenih u javnim i državnim službama osnovica plaća se od 1. listopada 2022. godine povećala za 6 posto te povećava se za dodatnih dva posto od 1. travnja ove godine. Također je predviđeno povećanje iznosa božićnice i regresa s 1.500,00 na 1.750,00 kuna (232,27 eura) i dara za djecu sa 600,00 na 753,45 kuna (100,00 eura).

1. **IZVOR 6. DONACIJE – PRIHODI KORISNIKA**

Otvorene su nove pozicija rashoda u ukupnom iznosu od 700,00 eura temeljem planiranih donacija uredskog materijala, sitnog inventara i ostalih uređaja.

1. **IZVOR 7. PRODAJA NEFINANCIJSKE IMOVINE I NAKNADA ŠTETE – PRIHODI KORISNIKA**

Predviđeno je povećanje planiranih prihoda u ukupnom iznosu od 1.000,00 eura zbog planirane prodaje starog vozila i nabave novog.

S poštovanjem,

Voditeljica računovodstva

Ana Zlatar, mag. oec.

Ravnateljica

Sanja Zakinja, prof.